Öröm van a Mennyben
A szívek miatt, akik válaszolnak Isten hívására
Az Ő Szelleme leszáll
Megerősít, hogy kitartsunk
Öröm van a Mennyben
A szívek miatt, akik válaszolnak Isten hívására
Az Ő Szelleme leszáll
Megerősít, hogy kitartsunk
Öröm van a Mennyben
A szívek miatt, akik válaszolnak Isten hívására
Az Ő Szelleme leszáll
Megerősít, hogy kitartsunk
Maranatha, Jézus jöjj el
Helyet készítünk, ahová visszatérj
Maranatha, Jézus jöjj el
Helyet készítünk, ahol uralkodj
Maranatha, Jézus jöjj el
Helyet készítünk, ahol uralkodj
Maranatha, Jézus jöjj el
Helyet készítünk, ahol uralkodj
Kik jöttek a nyugati országrészből?
Kik jöttek a középsőből? Emeljétek fel a kezeteket!
Kik jöttek Kuba nyugati, keleti és középső részéből?
Kiáltsatok örömmel!
Hadd szóljon a taps Jézus Krisztusnak!
Köszönjük Jézus!
Isten Igéje azt mondj a, hogy 'Minden szem meglátja majd Őt,
még azok is, akik átszegezték.' (Jelenések 1:7)
Ez egy olyan időszak, amikor az egyháznak ébernek kell lennie, nincs vesztegetni való Időnk.
Bárhol is vagytok, akik a kubai nemzetet képviselitek, emeljétek fel a kezeteket!
Emeljétek fel a kezeteket és imádkozzunk!
Atyánk, Jézus nevében, a mindenek fölött való névben,
neked adunk minden dicsőséget, tiszteletet dicséretet, imádást és felmagasztalást.
Tiéd a Királyság, a hatalom és a dicsőség!
Trónra emelünk és felmagasztalunk ezen a helyen!
Ennek a földnek minden centimétere meg van szentelve Jézus Krisztus vérének ereje által.
Természetfeletti tevékenységet és Mennyei védelmet hirdetünk
a 2023-as Maranatha Ifjúsági Konferencia három napjára.
Mondjátok utánam:
'Mennyei Atyám, készítsd fel a szívemet, hogy átformálódjon, megváltozzon és összpontosítson!'
Jézus Krisztus nevében!
Ha hiszitek, mutassátok ki a lelkesedéseteket! Tapsoljátok meg Jézus Krisztust!
Készen állunk?
Halleluja
Örüljön az igaz
Ünnepeljünk
A Mindenható jelen van ezen a helyen
Örüljön az igaz
Ünnepeljünk
A Mindenható jelen van ezen a helyen
Halleluja
Köszöntelek titeket a 2023-as Maranatha Ifjúsági Konferencián.
Isten hozott titeket a nemzet minden szegletéből és tartományából.
Érkeztek ide fiatalok Baracoatól, Kuba legtávolabbi, keleti részétől,
egészen Pinar del Rio-ig és Pinos Island-ig a nemzet legnyugatibb részéig.
Tapsoljunk Jézusnak!
Isten olyan jó, hogy az Ő kegyelméből elhozott ide titeket.
Tudjátok, hogy hány ezer fiatal szeretne itt lenni?
De Isten titeket kiválasztott, hogy itt legyetek.
Ennek a természetfeletti találkozásnak a szívében vagyunk.
Fiatalok, nem szórakozni jöttetek ide.
Nem csak egy program kedvéért vagytok itt; egy találkozóra jöttetek!
Most pedig itt az ideje, hogy meghallgassuk néhány ember bizonyságát,
akik Isten erejében és kegyelmében részesültek
Chris Testvér imájának köszönhetően.
Ezek a bizonyságok arra szolgálnak, hogy növeljék a hiteteket
és a Jézus Krisztusba vetett reménységeteket.
Tehát, nyissátok meg a szíveteket! Nem azt mondom, hogy nyissátok meg a fületeket, hanem hogy a szíveteket,
mert Isten ugyanígy érintette meg Isten azoknak az életét, akiket meghallgatunk.
Isten hatalmas módon meg tud érinteni titeket, a családotokat, a nemzeteteket és mindent, ami veletek kapcsolatos.
Bárhol jutott is be a fájdalom a testetekbe,
ne feledjétek, hogy a testetek a Szent Szellem temploma,
nem a fájdalomé, nem a szenvedésé, nem a kórságé.
Szólok annak a betegségnek - gyere ki, most rögtön!
Mosódj ki Jézus vére által!
Mosódj ma ki!
Amit most láttunk, az akkor volt, amikor a testvérünk csatlakozott az Interaktív Ima Szolgálathoz.
Chris Testvér az Egyesült Királyságban volt, a testvérünk pedig Kubából csatlakozott.
Ilyen nagy távolságból egy erőteljes csodában volt része.
Köszöntsük őt és az édesanyját!
Köszönjük Jézus! Kérlek mondd meg a neved, oszd meg velünk a csodálatos bizonyságodat
és mutasd be a melletted álló személyt!
Köszöntelek titeket, Isten népe. Isten áldjon mindnyájatokat!
A nevem Carlos. Guantánamo tartományból érkeztem, ő pedig az édesanyám.
A neve Maryanis.
Nagyon nehéz helyzeten mentem keresztül.
Miközben megoldást kerestem, a Szent Szellem a God's Heart TV egyik videójához vezetett.
Megtaláltam a weboldalt, elküldtem az ima kérésemet a csapatnak
és meghívást kaptam a következő havi Interaktív Ima Szolgálatra.
Az emésztő rendszerem egyik része, a végbelem teljesen kitüremkedett.
Külső aranyerem is volt.
Chris Testvér Interaktív Ima Szolgálatát követően meggyógyultam.
Nem csak egy gonosz szellemtől szabadultam meg, ami üldözött engem,
a végbelem visszatért a normális pozícióba, a külső aranyerem pedig azonnal elmúlt.
Semmi nyoma nem maradt.
Ez a probléma régen kezdődött.
Nem csak ezt a bizonyságot, hanem az élettapasztalatomat is megosztom, hogy növeljem a hiteteket.
A bűn világából jöttem.
14 évesen börtönbe kerültem.
11 évesen lettem prostituált.
7 évesen szexuálisan bántalmaztak.
Szóval, hosszú éveken át, ezeknek a gonosz szellemeknek az uralma alatt éltem.
Rengeteg rossz dolog történt velem, mivel loptam és eladtam magam.
Az életem teljes katasztrófa volt.
Eljutott arra a pontra, ahol az anyukám, ez az egészséges asszony, akit láttok,
elmegyógyintézetbe került miattam.
Én vagyok az egyetlen gyermeke és sokat szenvedett miattam.
Depressziós rohamai voltak, amiknek a végén a padlón sírt.
A depressziós időszak alatt találkozott egy keresztény hölggyel, aki megkérdezte, hogy miért sír.
Azt mondta, hogy a gyermeke miatt.
A hölgy vigasztalta az édesanyámat és elvitte őt a házába.
Az anyukám miattam kezdte keresni Istent.
Abbahagyta otthon a bálványimádást.
Minden elkezdett megváltozni.
Körülbelül másfél évvel később, amikor még mindig börtönben voltam, Isten megérintette az életemet.
Megmutatta, hogy ami a végnek tűnt, az valójában a kezdet volt számomra.
Még a fiatalkorúak börtönében is folytattam a bűnös életmódomat.
Ahányszor eltávozást kaptam, tovább gyakoroltam a bűnös tevékenységeket
- amelyeket ma szégyellek, de megosztom veletek Isten dicsőségére.
Egyszer, miután kiengedtek a fogdából,
amikor visszamentem, átvizsgáltak.
Az eredményekből kiderült, hogy egy nemi úton terjedő betegségben szenvedek.
Ezzel oda lett minden reményem.
A testem elkezdett 'eltűnni', amint rohamosan fogyni kezdtem.
Isten ebben a pillanatban avatkozott be, mivel az anyukám, a kevés erejével imádkozott értem.
Isten elért engem, én pedig befogadtam Jézus Krisztust a szívembe.
Valakitől kaptam egy Újszövetséget, amit elkezdtem naponta olvasni,
hogy nyugalmat találjak, még akkor is, ha nem voltam keresztény.
Az Ige viszont megérintette a szívemet, Isten elért engem és az Ő Igéje által meggyógyultam.
Amikor visszamentem az orvosokhoz, csináltak egy újabb tesztet;
miután befogadtam Jézus Krisztust, a nemi betegség eltűnt!
Halleluja! Dicsőség Istennek!
Carlos, ez egy csodálatos bizonyság, hogy Isten hogyan változtatta meg az életedet!
Meséld el, hogy mi történt, miután kiengedtek a börtönből,
hogyan állította helyre Isten az életedet és a kapcsolatodat az édesanyáddal?
Azelőtt nem bírtam elviselni, ha az anyám a közelemben volt.
Mert amikor a közelemben volt, ideges voltam.
Akkoriban azt mondtam, hogy az ellenségem.
Ha a házban volt, elmentem és ha én voltam a házban, ő ment el.
Ez azért volt, mert ellenezte azt, amit csináltam, ilyen egy anya szeretete.
Miután keresztény lettem, Isten nem csak meggyógyított, hanem meg is mentett!
A folyamat során, amíg megnyitottam a szívemet Istennek, elkezdtem megtagadni magamat.
Teljesen átadtam magam Istennek, Ő pedig teljesen helyreállította az életemet.
Mindenkinek, aki itt van, azt szeretném tanácsolni, hogy szánja oda a szívét Isten keresésére.
A 2 Krónikák 12:14 így szól: "Roboám gonosz dolgokat tett, mert nem szánta oda a szívét teljesen az Örökkévaló keresésére."
Ha nem nyitod meg a szívedet Istennek, nem fogsz Tőle választ kapni.
Megismétlem - ha nem szívből keresed Istent, nem kapsz jelet a Mennyből.
Az egyetlen dolog, ami Mennyei hatást gyakorolhat az életedre, az,
ha alárendeled a szívedet Istennek és keresni akarod Őt. Isten áldjon titeket!
Micsoda erőteljes bizonyság; köszönjük Istennek Carlos életét!
Amint hallottuk, Isten nem csak megmentette őt a betegségből és az elnyomásból,
hanem az édesanyjával való kapcsolatát is helyreállította.
Mielőtt Carlos anyukáját meghallgatnánk, szeretném, ha Carlos még beszélne
a Chris Testvér Interaktív Ima Alkalmán való részvételéről.
Kérlek, meséld el, hogy mi történt veled az édesanyáddal az ima alatt.
Aztán meghallgatjuk Carlos anyukáját.
Chris Testvér Interaktív Imája alatt,
egy ideig sok ellenállásba ütköztem; a kapcsolat szakadozott.
Valami zavarta a hálózatot és furcsa zajok hallatszottak.
Tudom, hogy ez az ellenállás amiatt volt, amit Isten tenni szándékozott az életemben.
Imádkoztam és kértem Istent, hogy vegye az irányítása alá a dolgokat.
Abban a pillanatban Isten átvette az irányítást és a kapcsolat helyreállt.
Imádkozni kezdtem, elmélkedtem a szívemben és meghallgattam az aznapi üzenetet.
Amikor Chris Testvér kijött imádkozni, éreztem, ahogy rám szakad Isten dicsősége.
Átjárt, én pedig elvesztettem az uralmat magam fölött.
A testem akaratlanul mozogni kezdett, rázkódtam.
Aztán éreztem, hogy valamit gyökerestől kitéptek belőlem.
Amikor ez a valami kijött belőlem, tudtam, szabad vagyok minden múltbéli dologtól.
Tapsoljuk meg Jézus Krisztust!
Ugyanezen a szolgálaton, Chris Testvér kérte, hogy hozzunk képet a családtagjainkról,
hogy imádkozzunk értük, így a saját szabadulásom után elmentem és hoztam egy képet az anyukámról.
Ráhelyeztem a képernyőre és abban a pillanatban meggyógyult!
Mert csont fájdalma volt, ágyban feküdt és nem tudott enni.
Nagyon rossz állapotban volt.
Miután Chris Testvér imádkozott anyukám képéért és elmentem hozzá,
hogy elmondjam, hogy Isten megszabadított, már nem találtam az ágyban!
Visszatért az étvágya és azt mondta, hogy jól érzi magát.
Ebből láthatjátok, hogy ha keressük Istent, az nem csak ránk van hatással,
hanem ha egy szerettünkért imádkozunk, Isten akkor is meghallgat minket.
Isten meghallgatott, amikor az anyukámért imádkoztam és kértem, hogy gyógyítsa meg.
Mert Istennek a távolság nem akadály, Chris Testvér az anyukám képéért imádkozott,
ő az egyik helyen volt, én a másikon, Isten pedig a harmadik helyen érintette meg az anyukám életét.
Isten helyreállította anyukám egészségét és szellmi életét.
Rövid leszek.
Elöntenek az érzelmek, mert soha nem gondoltam volna, hogy ennyi ember előtt
osztom majd meg a bizonyságomat!
Láttam Isten dicsőségét!
Minden jelen lévő édesanyának azt szeretném mondani, hogy
attól a pillanattól kezdve, hogy teherbe esnek, a gyermeküket ne a sajátjuknak tekintsék. Szenteljék őket Istennek!
Mi csupán eszközök vagyunk, irányt mutatunk nekik, amíg itt vagyunk a földön.
Ők nem a mieink, hanem Istenéi.
Anyák és apák, nem számít, hogy mivé lettek a gyerekeitek vagy hogy mit tesznek,
soha ne szűnjetek meg imádkozni értük.
Ezért teszek ma bizonyságot arról, hogy a távolság nem jelent korlátot.
Mert Isten hozott ma ide mindnyájunkat.
Tegyük le a terheinket Krisztus előtt.
Ő az egyetlen, aki megmenthet minket, Jézus nevében.
Tapsoljatok Jézus Krisztusnak!
Dicsérjük Istent! Dicsérjük Őt alázatos szívvel az Ő színe előtt.
Isten nem fog elutasítani; szabad utad van az Atyához.
Töltsd be a szobámat Töltsd be most
Bezárom az ajtót és titokban Meglátogatsz
Ma nem jutalomért jöttem
Hanem csak azért, hogy itt legyek a jelenlétedben
Mert nincs ehhez hasonló hely
Ahol csak imádhatlak
Kiöntöm a parfümömet A világon semmi más nem számít
A világon semmi nem ér fel a tekinteteddel
Tökéletes volt a kereszt ami által Hozzád jöhetek
és megtalálhatlak ezen a titkos helyen
Töltsd be a szobámat Töltsd be most
Bezárom az ajtót és titokban meglátogatsz
Ma nem a jutalomért jöttem
Hanem csak azért, hogy itt legyek a jelenlétedben
Mert nincs ehhez hasonló hely
Ahol csak imádhatlak
Mert nincs ehhez hasonló hely
Ahol csak imádhatlak
Kiöntöm a parfümömet A világon semmi más nem számít
A világon semmi nem ér fel a tekinteteddel
Tökéletes volt a kereszt ami által Hozzád jöhetek
Hogy megtaláljalak A titkos helyemen
Kiöntöm a parfümömet A világon semmi más nem számít
A világon semmi nem ér fel a tekinteteddel
Tökéletes volt a kereszt Ami által Hozzád jöhetek
És megtalálhatlak ezen a titkos helyen
Nincs ehhez fogható hely
ahol csak imádhatlak
Nincs ehhez fogható hely
Ahol csak imádhatlak
Kiöntöm a parfümömet A világon semmi más nem számít
A világon semmi nem ér fel a tekinteteddel
Tökéletes volt a kereszt Ami által Hozzád jöhetek
és megtalálhatlak ezen a titkos helyen
Gyülekezet, ma reggel tartalmas szellemi eledelünk van számotokra.
Mutassátok meg, hogy milyen izgatottan várjátok!
Isten egy nagyon különleges párt hozott el ma reggel.
Gary és Fiona, Chris Testvér biológiai szülei
több, mint 20 éven át
dolgoztak együtt T.B. Joshua Prófétával különböző missziókban a világ minden táján.
Nagyon köszönjük. Foglaljatok helyet.
Köszöntelek titeket Jézus nevében!
Nagyon boldogok vagyunk, hogy itt lehetünk veletek.
Gary prédikációja előtt szeretnélek bátorítani, hogy Isten hűséges,
ha Benne bízunk és a bizalmunk szilárd.
Azzal szeretném ma kezdeni, hogy elmondok nektek egy kis történetet magamról
és 50 évet fogok vissza ugrani, 1973-ba.
Fiona és én, mindketten ebben az évben találtuk meg Jézust.
Az ország különböző részében voltunk -
a következő 5 évben nem is találkoztunk egymással,
de ugyanabban a hónapban, 1973 májusában -
mindketten találkoztunk Jézus Krisztussal.
És az, hogy ez megváltoztatta az életemet - enyhe kifejezés!
Mivel semmit nem tudtam a kereszténységről,
15 koromban még soha nem voltam gyülekezetben.
Azt hittem, hogy ateista vagyok!
Valójában csak egy cseperedő tinédzser voltam,
aki meglehetősen össze volt zavarodva és szüksége volt Istenre.
Azon kaptam magam, hogy minden héten elmegyek az iskolai Biblia órára.
Na most abban az időben divat volt lázadni, lázadónak lenni.
És akkori tinédzserként, próbáltam kitalálni,
hogy lázadjak-e újra minden addigi dolog -
a szüleim és minden ellen,
vagy igazodjak a látszólagos normához.
Volt viszont valami ezekben a keresztényekben, ami igazán megragadta a figyelmemet.
Mert kívülről nézve egész "egyenesnek" tűntek.
Nem lázadtak.
Mégis másak voltak.
Aztán rájöttem, hogy valójában éppen a lázadók voltak azok,
akik a tömeg után mentek.
És ami még más volt ezekben a keresztényekben, hogy tényleg boldogok voltak.
Szóval elindultam egy úton, tele kérdésekkel.
Kaptam egy Új Szövetséget - nem tudtam mi az.
Sose láttam azelőtt; elkezdtem olvasni.
A legtöbb kérdésemre nem tudtak válaszolni.
Azonban egy éjjel - a mai napig emlékszem rá -
50 évvel ezelőtt, egy barátom azt mondta nekem:
'Meg kell kérned Jézust, hogy mutassa meg neked, hogy valóságos.'
Akkor éjjel, a buszon hazafelé,
eldöntöttem, hogy imádkozni fogok.
Először életemben!
Azt mondtam: 'Jézus, ha Te tényleg valóságos vagy, kérlek mutasd meg Magad nekem,
én pedig akkor Neked adom az életemet.'
Akkor valami történt.
Nem igazán tudom elmagyarázni, nem tudom, hogy természetes szinten mi történt,
de amikor elmondtam ezt az imát,
fizikai és szellemi világosság töltött el,
Isten megváltoztatta a szívemet!
Amit azonnal észrevettem - és emlékszem, hogy még mindig ugyanazon a
buszon ültem, még nem értem haza -
hogy elhittem a Bibliát.
Szóval többé már nem kellett megfejtenem, hogy vajon igaz-e vagy sem.
A hit cselekedeteként elhatároztam, hogy elhiszem, hogy igaz,
mert meg voltam győződve róla, hogy Jézus megmutatta nekem, hogy Ő valóságos.
Hittem, hogy igaz és hogy meg fogom próbálni a Biblia szerint élni az életemet.
Akkoriban azt mondtam, hogy nem tudok sokat a kereszténységről.
És talán sok minden nem volt jól az életemben.
De ahogy visszanézek, 50 év távlatából,
ez volt a legfontosabb dolog, amit valaha tettem.
Azt hiszem sok hibát elkövettem és elkövetek most is.
De van valami abban, ha az ember komolyan gondolja.
Ez egy olyan dolog, amivel a valóságot dolgozzuk fel -
az igazságot.
Ez pedig a szívben dől el.
Ez egy valóságos rejtély, de ha tényleg akarod, Isten belép!
A szüleim nem igazán tudták, hogy mi történt velem
és azt gondolták, hogy ez egy új hobby.
Mert akkoriban elég sok minden iránt lelkesedtem,
legyen az bélyeg gyűjtés, futball nézés
vagy rock koncertre járás -
mindenféle dolgok iránt lelkesedtem,
ők pedig azt gondolták, hogy ez is egy a sok dolog közül.
Az üzenet címe azonban, amit ma el szeretnék hozni nektek:
'A kereszténység nem hobby'.
Kérlek, mondd a szomszédodnak - a kereszténység nem hobby!
Valami, ami jellemző a hobbyra -
nagyon szenvedélyesen tudod űzni.
Viszont a 'mi a fontos az életben' rangsorban az általad előnyben részesített dolgok és gondolatok mögé kerül.
Szóval, ha megváltoztatod, hogy mit részesítesz előnyben vagy megváltoztatod a véleményedet,
akkor megváltoztathatod a hobbydat.
A kereszténység nincs ezzel egy szinten.
Ezen a szinten van!
A gondolataim és az általam előnyben részesített dolgok fölött.
Lehet olvasni a Bibliát, keresni benne valamit, ami alátámasztja a véleményünket.
Ha kinyitod Isten Igéjét, hagynod kell, hogy Isten szóljon hozzád.
Az egyik dolog, amit T.B. Joshua Próféta mondott és én nagyon szeretek, hogy
'A Biblia legyen az adatbázis, amiből a saját véleményünket kialakítjuk.'
Tehát nem a Bibliát próbálom a saját véleményeim és tapasztalataim tükrében értelmezni.
Hanem az életemet és a tapasztalataimat a Biblia tükrében.
Isten Igéje nem csak jó tanács, hanem iránymutatás az élethez.
Tehát szükségünk van némi alázatra.
A valódi alázat, ha mindenben teljes mértékben Istentől függünk.
Egy másik dolog a hobbival kapcsolatban -
együtt létezhet más előnyben részesített dolgokkal.
Egyike lehet azoknak a dolgoknak, amik érdekelnek minket.
A kereszténység nem egy ilyen dolog -
hanem az egyetlen dolog!
Ez vajon azt jelenti, hogy semmi más nem érdekel?
Hogy semmi másról nem tudok beszélni, csak a vallásról? Nem!
Viszont mindent - a kapcsolataimat, a munkámat,
amit önmagam iránt érzek, amit mások iránt érzek,
hogy mi történik majd ha meghalok -
mindent, ami velem kapcsolatos, Isten által értelmezek, aki teremtett.
Az első ige, amit ma szeretnék felolvasni, a Máté 6:24.
"Senki nem szolgálhat két úrnak.
Mert vagy az egyiket gyűlöli és a másikat szereti,
vagy az egyiknek elkötelezi magát, a másikat pedig megveti.
Nem szolgálhatjátok egyszerre Istent és a pénzt."
Ez nem csak a pénzre vonatkozik; azt gondolom, hogy ez képviseli mindazt, amit pénzen meg lehet vásárolni.
Ebben a fizikai világban, mindannyian fizikai módon veszünk részt.
Nem szolgálhatjuk egyszerre e világ istenét és az Istent, aki teremtett minket.
Az életed folyását vagy az örökkévaló dolgok határozzák meg és az, amit Isten mond,
vagy az e világi dolgok, az, amiről az érzékeid tájékoztatnak.
Ha tényleg Isten szolgája vagy, akkor nem vagy a világ szolgája
és ha a világ szolgája vagy, akkor nem vagy Isten szolgája.
Lehet, hogy te is úgy voltál vele, mint én -
kijelentetted, hogy elkötelezed magad Jézusnak és komolyan gondoltad -
hogy követni fogod Őt.
De ezen felül ott vannak a mindennapi döntések, hogy Istennek vagy a mammonnak engedelmeskedünk.
Azok, akik nem hisznek Istenben, azt fogják gondolni, hogy megőrültél.
Mégpedig azért, mert olyasvalami alapján hozol döntéseket, amit nem látsz.
Jézus azonban lejjebb az igében azt mondta, ezt is felolvasom a 33. versből:
"Keressétek előbb Isten Királyságát és az Ő igazságát
és mindennek a tetejébe ezeket a dolgokat is megkapjátok."
Ez ezért van, mert Isten valóságos!
Lehet, hogy nem látható, de ha engedelmeskedünk Neki,
összhangba kerülünk az egész világmindenség Teremtőjével.
Neki nem probléma megadni azt, amire szükséged van.
Ha a szükséges dolgok keresésére szánod az életedet, nem fogod megtalálni őket.
Talán megtalálod az anyagi dolgokat, de a békességet nem.
Mert a békesség a Teremtővel való kapcsolatból ered.
Most, szeretnék az egyik Igéhez lapozni az Ószövetségben, ami Józsué könyvében található.
Mert ez egyike a sok Ószövetségbeli példának,
ahol Isten népe azt gondolta, hogy egyszerre szolgálhatják Istent és az idegen isteneket.
Látták némi hasznát annak, hogy Istent szolgálják, de más isteneket is próbáltak szolgálni.
Ez mindannyiunk számára kísértés!
Van, hogy az ördög nem arra próbál rávenni, hogy megtagadjuk Istent,
inkább arra, hogy kibillenjünk és valami mást is kövessünk.
Ha valamit megfigyeltem -
az elmúlt ötven éves hívő életemben sok emberrel találkoztam -
hogy ha valami mást is hozzáadunk a kereszténységhez,
akkor rövidesen arra a 'valami másra' fordítjuk a figyelmünket, Isten pedig alacsonyabb pozícióba kerül.
Figyelmeztetlek benneteket, ez történik!
Kezdetben 100%-ban Istennek élsz -
aztán 90%-ban Istennek és 10%-ban a saját kedvedre.
Pár év múlva; 90%-ban a saját kedvedre, 10%-ban Istennek.
Mert nem szolgálhatsz két úrnak!
Most, hogy ezt elmondtam, hadd olvassak a Józsué 24-ből,
a 14. verstől kezdem.
Józsué így szólt: 'Most hát tiszteljétek és féljétek az Urat, szolgáljátok és imádjátok Őt hűségesen és szívvel-lélekkel!
Dobjátok el magatoktól azokat az isteneket, akiket őseitek imádtak még az Eufráteszen túl, vagy Egyiptomban!
Egyedül csak az Örökkévalót szolgáljátok!
Ha pedig nem akarjátok az Örökkévalót szolgálni, akkor döntsétek el még ma, hogy kit fogtok szolgálni!
Választhatjátok őseitek isteneit, akiket ők szolgáltak a folyón túl,
vagy az Emóriak isteneit, akiknek a földjén laktok,
de én és az én családom az Örökkévalót fogjuk szolgálni.' (Józsué 24:15)
Józsué ugyanaz elé a kihívás elé állította a népet, mint Jézus a tanítványait és a farizeusokat,
akik Őt hallgatták, amint azt Máté evangéliumában olvashatjuk.
Azt mondta: 'Nézzétek, döntenetek kell,
választanotok kell, hogy kit fogtok szolgálni - nem szolgálhatjátok mindkettőt.
A 16. versben azt olvassuk, hogy a nép így felelt:
'Isten mentsen, hogy elhagyjuk az Örökkévalót és más isteneket szolgáljunk. Az Örökkévalót fogjuk szolgálni.'
Ezt válaszolták.
Józsué azt mondta a népnek:
'Nem tudjátok szolgálni az Örökkévalót, mert Ő egy szent Isten; egy féltőn szerető Isten.'
Józsua örülhetett volna és mondhatta volna, hogy
'Ébredés van! A nép az Urat akarja szolgálni!'
Azonban tudta, hogy mi van a szívükben -
hogy a pillanatnyi elkötelezettségük nem teljes, csupán részleges volt.
Szóval tulajdonképpen igaza volt, amikor azt mondta: 'Ilyen szívvel nem tudjátok az Urat szolgálni.'
Az emberek csupán meg voltak győződve; még nem változtak meg.
Szóval lehetsz te meggyőződve arról, hogy Jézus az Úr.
Mégsem változol meg, amíg Isten Igéje életre nem kel a bensődben
és meg nem változtatja a viselkedésedet, a tetteidet és a hozzáállásodat.
Isten megengedi, hogy az életben képesek legyünk megfigyelni, hogy tényleg van-e hitünk vagy nincs.
Mert ha valamit garantálni tudok, az az, hogy a hit próbára lesz téve.
A hit nem valódi, amíg nem állta ki a próbát.
A próbák, amiket Isten készít, nem olyanok, mint az a vizsga, aminek tudjuk a napját
és felkészülünk rá, aztán elmegyünk és kiderül, hogy átmegyünk-e rajta.
Ezek a próbák teljesen váratlanul érnek, miközben éppen valami mással foglalkozunk.
Azonban amikor elérkezik a próba, néha rájövünk, hogy valójában nincs is hitünk.
T.B. Joshua valami nagyon kihívó dolgot mondott:
"A mindennapi élet megmutatja, hogy van-e hited."
Ez nem egy negatív dolog; csodálatosan pozitív!
Azt jelenti, hogy van lehetőségünk jól csinálni!
Nem akarom, hogy az életem végére érjek és ott derüljön ki, hogy hamis voltam.
Hálás vagyok Istennek, hogy a jelenlegi próbák által már most megtudhatom!
És Hozzá jöhetek, hogy rendbe hozzam!
Mert Isten megenged dolgokat az életünkben, melyek erősebbek nálunk.
Más megfogalmazásban, nem tudjuk megmenteni magunkat!
Megengedi, hogy olyan szenvedélyek támadjanak bennünk, amelyek erősebbek, mint az akaraterőnk.
Hogyan győzhetünk?
Az élő Istennel!
Ezért kérlek titeket, bármilyen kihívással küzdötök is - ne hamisítsátok meg!
Ne tegyetek úgy, mintha minden rendben lenne.
A mai nap folyamán és holnap is lesz lehetőségetek szabadulást nyerni.
Amiért ezt kihangsúlyozom ma nektek, az az,
hogy bármivel küzdötök is, bármilyen téren van szükségetek az élő Isten szabadítására,
nyitott szívvel gyertek!
Alázattal gyertek!
Hagyjátok, hogy Isten, aki teremtett, szabaddá tegyen titeket az Ő követésére.
Mert sokan olyanok vagyunk, mint Józsué népe; szolgálni akarjuk az Urat, de nem tudjuk.
Most egy másik igéhez lapozok, Lukács evangéliumának 9. részéhez.
Ez egy másik nagyon komoly dolog, amit Jézus mondott.
A Lukács 9:23-tól olvasom.
Jézus mindnyájuknak ezt mondta:
"Aki engem akar követni, az tagadja meg magát, naponta vegye fel és vigye a keresztjét, úgy kövessen.
Aki meg akarja menteni az életét, az el fogja veszíteni.
De aki értem feladja az életét, az fogja igazán megmenteni."
Ez élet-halál kérdés - ezért nem játék a kereszténység.
Ezért kell tudnunk azt, hogy Isten valóban létezik.
Mert ha Isten nem valóságos, akkor ez nem jó hír; akkor ez rossz hír.
Mert erre tesszük fel az életünket.
És tudjátok, lehet - ha csak részben vagyunk elkötelezettek, azzal az a gond,
hogy eléggé keresztények leszünk ahhoz, hogy nyomorulttá, de nem eléggé ahhoz, hogy boldoggá tegyen minket.
Az örökkévalóságot nem lehet kivenni a kereszténységből.
Az Isten, aki teremtett minket és aki életünk végén megítél majd minket,
lehetővé tette, hogy kibéküljünk Vele
és hogy teljes és szabad életet éljünk.
Nem ígéri, hogy ez könnyű lesz, de azt igen, hogy teljes és szabad lesz,
az örökkévalóságban pedig: 'Jól van jó és hű szolgám'.
És ha még mindig kételkednél az örökkévalóságban -
Isten a szívünkbe helyezte az örökkévalóságot.
Erről beszélt Salamon a Prédikátor könyvében.
Mindnyájunknak van lelkiismerete - Isten a lelkiismeretünkön keresztül szól hozzánk.